b'\n_START_ARTICLE_\nWilliam Moulton Marston\n_START_SECTION_\nVida personal\n_START_PARAGRAPH_\nWilliam Moulton Marston va n\xc3\xa9ixer el 9 de maig de 1893 a Saugus, Massachusetts. Era fill d\'Annie Dalton (nascuda Moulton) i Frederick William Marston._NEWLINE_En 1915, Marston va contreure matrimoni amb la seva col\xc2\xb7lega Elizabeth "Sadie" Holloway, i el 1925 va iniciar una relaci\xc3\xb3 amb Olive "Dotsie" Byrne, una estudiant de psicologia que coneixeria quan era el seu professor. La relaci\xc3\xb3 tenia l\'aprovaci\xc3\xb3 de la seva esposa, i de fet la jove va anar a viure amb el matrimoni. Entre 1928 i 1933 Marston va tenir dos fills amb la seva esposa: Pete i Olive Ann, anomanda aix\xc3\xad en honor a la seva amant, i tres fills amb aquesta: Byrne, Donn i Fredericka. Per guardar l\'aparences, el matrimoni Marston va adoptar legalment als fills de Byrne. De cara a l\'exterior es presentaven com una fam\xc3\xadlia convencional amb una mainadera, Byrne. Els fills no van saber la veritat fins a 1963, en qu\xc3\xa8 Holloway els va revelar que el seu pare adoptiu era el seu pare biol\xc3\xb2gic._NEWLINE_William Moulton Marston va morir de c\xc3\xa0ncer el 2 de maig de 1947 a Rye, Nova York. Despr\xc3\xa9s de la seva mort les seves dues dones van continuar vivint juntes; Olive es quedava a la casa cuidant els nens mentre Elizabeth treballava com a professora universit\xc3\xa0ria. La conviv\xc3\xa8ncia va durar fins a la mort per causes naturals d\'Olive Byrne el 1985.\n_START_SECTION_\nEducaci\xc3\xb3 i carrera\n_START_PARAGRAPH_\nVa estudiar a la Universitat Harvard, obtenint la seva llicenciatura el 1915, i un mestratge en dret el 1918. El 1921, Marston va completar els seus estudis de doctorat en el nou camp de la psicologia. Despr\xc3\xa9s d\'ensenyar a la Universitat Americana a Washington D.C. i a la universitat de Tufts a Medford (Massachusetts), Marston va viatjar als Estudis Universal, a Calif\xc3\xb2rnia, el 1929, on treball\xc3\xa0 durant un any com a director de serveis p\xc3\xbablics._NEWLINE_En acabar els seus estudis, Marston va investigar els conceptes de voluntat i poder, i el seu efecte en la personalitat i la conducta humana. Va estudiar tamb\xc3\xa9 la consci\xc3\xa8ncia, els colors, les emocions prim\xc3\xa0ries, i els s\xc3\xadmptomes corporals. Els seus descobriments van contribuir de forma valuosa al camp de la psicologia.\n_START_SECTION_\nDetector de mentides\n_START_PARAGRAPH_\nMarston \xc3\xa9s reconegut com el creador del primer aparell funcional per detectar mentides, gr\xc3\xa0cies a l\'adaptaci\xc3\xb3 d\'instruments per a mesurar la pressi\xc3\xb3 sangu\xc3\xadnia en el cos i altres canvis corporals. La seva invenci\xc3\xb3 \xc3\xa9s la base del pol\xc3\xadgraf desenvolupat per John Augustus Larson.\n_START_SECTION_\nLes \xe2\x80\x9ceines d\'avaluaci\xc3\xb3\xe2\x80\x9d i el model te\xc3\xb2ric DISC\n_START_PARAGRAPH_\nA partir les teories de "Emotions of Normal People" (1929) i la \xe2\x80\x9cIntegrative Psychology\xe2\x80\x9d (1931), Marston i Walter V. Clarke van desenvolupar les bases d\'una completa eina d\'avaluaci\xc3\xb3 que tenia com a objectiu principal descriure i predir el comportament de les persones. Clarke va ser qui va continuar amb el desenvolupament d\'aquesta primera eina coneguda avui com a AVA (Activity Vector Analysis) ja amb el focus clarament posat en els avantatges i beneficis que aquesta metodologia aportava tant a l\'\xc3\xa0rea militar com a l\'\xc3\xa0rea laboral._NEWLINE_Des de les seves primeres proves i aplicacions l\'eina de Clarke va demostrar el seu gran potencial per la quantitat i qualitat de la informaci\xc3\xb3, per\xc3\xb2 el proc\xc3\xa9s operatiu i matem\xc3\xa0tic que duia a terme l\'administrador des que l\'avaluat acabava de completar el formulari fins que s\'obtenien els resultats que permetien una interpretaci\xc3\xb3 les feia summament lentes i complexes. El treball es feia \xe2\x80\x9ca m\xc3\xa0\xe2\x80\x9d i prenia a l\'avaluador gaireb\xc3\xa9 dues hores des del moment en qu\xc3\xa8 l\'avaluat acabava de completar el formulari fins que s\'arribava als resultats._NEWLINE_A finals dels anys 60, el Dr. John Greier, de la Universitat de Minnesota realitz\xc3\xa0 estudis sobre el model de Marston/Clarke i incorpor\xc3\xa0 diverses modificacions, sempre amb el prop\xc3\xb2sit de simplificar el proc\xc3\xa9s matem\xc3\xa0tic que hi havia des del formulari fins al resultat. Els seus estudis es van centrar en simplificar aquest proc\xc3\xa9s matem\xc3\xa0tic per fer l\'eina m\xc3\xa9s simple i aplicable. \xc3\x89s aix\xc3\xad que neix el model que avui es coneix al mercat com a DiSC, que \xc3\xa9s una simplificaci\xc3\xb3 o s\xc3\xadntesi del model original de Marston i Clarke, que \xc3\xa9s el \xe2\x80\x9ccomplet\xe2\x80\x9d, ja que regeix a les eines "pures"._NEWLINE_El canvi que va aportar Greier va ser la modificaci\xc3\xb3 del formulari. A partir d\'aquest canvi, si ben el temps entre el formulari completat per l\'avaluat i els resultats a interpretar es va escur\xc3\xa7ar sensiblement i el proc\xc3\xa9s es va simplificar, la realitat \xc3\xa9s que es va perdre molta informaci\xc3\xb3 d\'un gran valor per a la interpretaci\xc3\xb3. Descrivim a continuaci\xc3\xb3 alguns dels indicadors que es van perdre en aquesta simplificaci\xc3\xb3:_NEWLINE_1) Intensitat dels eixos: el formulari original proposat per Marston & Clarke permetia no nom\xc3\xa9s mesurar les 4 tend\xc3\xa8ncies sin\xc3\xb3 tamb\xc3\xa9 les seves corresponents intensitats. En aquest sentit les eines que compten amb aquest formulari permeten no nom\xc3\xa9s mesurar la tend\xc3\xa8ncia de la conducta sin\xc3\xb3 tamb\xc3\xa9 les intensitats d\'aquestes. Per exemple, no \xc3\xa9s el mateix ser "directe i competitiu" que ser tan directe i tan competitiu i passar a ser "autoritari i arrogant"..._NEWLINE_2) Vector de l\'autodomini ( o autocontrol): \xc3\xa9s l\'eix relacionat amb la intel\xc2\xb7lig\xc3\xa8ncia emocional i permet mesurar si l\'individu aconsegueix o no controlar els seus sentiments i emocions. La versi\xc3\xb3 simplificada del DiSC nom\xc3\xa9s mesura les quatre tend\xc3\xa8ncies mentre que les eines pures inclouen aquest cinqu\xc3\xa8 vector._NEWLINE_3) Nivell d\'energia i activitat: mesura el "qu\xc3\xa0ntum d\'energia disponible" amb la qual compta un individu. \xc3\x89s un indicador en si mateix tot i que la seva principal contribuci\xc3\xb3 rau en mesurar l\'energia que l\'individu "t\xc3\xa9" i comparar-la amb la que "est\xc3\xa0 aplicant o utilitzant". Aix\xc3\xb2, converteix aquest indicador en una eina molt valuosa per mesurar l\'eventual "satisfacci\xc3\xb3 de l\'individu en la seva ocupaci\xc3\xb3 actual" o si aquest li genera "desmotivaci\xc3\xb3 o estr\xc3\xa8s"._NEWLINE_\xc3\x89s aix\xc3\xad que trobem dos tipus de proves fonamentades en els estudis de Marston/Clarke:_NEWLINE_1) Les eines "completes" o "pures" com ser el AVA (Activity Vector Analysis) de Bizet Group, el PI (Predictive Index) i el PDA (Pesonal Development Analysis) de PDA International._NEWLINE_2) Les eines DISC fundades en els estudis de Greier, com ser el Cleaver Assessment, DISC Index, AEC DISC THT - El M\xc3\xa8tode dels Colors Thomas International, Success Insights, Carlson Learning i el Test de Tend\xc3\xa8ncies Conductuals DISC (TTCD), Personal Competences Analysis (www.timsinternational.net),  entre unes altres avui conegudes com a DISC._NEWLINE_Avui, totes aquestes s\xc3\xb3n eines modernes, sistematitzades, summament efectives i provades, desenvolupades per empreses i investigadors que incorporen els estudis de Marston (o John Greier) i desenvolupen les pr\xc3\xb2pies metodologies d\'avaluaci\xc3\xb3 per comercialitzar al mercat de recursos humans.\n_START_SECTION_\nCinema\n_START_PARAGRAPH_\nEl 2017 l\'etapa de la seva vida en la qual va crear Wonder Woman va ser portada al cinema en la pel\xc2\xb7l\xc3\xadcula Professor Marston and the Wonder Women i el seu paper va ser interpretat per Luke Evans'